На основу члана 55. став 1. тачка 2. и члана 60. став 1. тачка 1. Закона о јавним набавкама („Службени гласник РС“, број 124/12, 14/15 и 68/15), Министарство за рад, запошљавање, борачка и социјална питања

објављује

**ПОЗИВ ЗА ПОДНОШЕЊЕ ПОНУДА (38/2017)**

**Назив наручиоца**: **РЕПУБЛИКА СРБИЈА, МИНИСТАРСТВО ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА  
Адреса наручиоца**: Немањина 22-26, Београд  **Интернет страница наручиоца**: [www.minrzs.gov.rs](http://www.minrzs.gov.rs/)

**Врста наручиоца:** Орган државне управе **Врста поступка јавне набавке**: Отворени поступак **Врста предмета набавке**: Услуге **Опис предмета набавке**:

набавка апликативног софтвера „Регистар обавештења о упућивању на привремени рад у иностранство, регистар послодаваца и запослених на привременом раду у иностранству”

Ознака ОРН 72262000 - услуге израде софтвера

**Критеријуми, елементи критеријума за доделу уговора**:

Избор најповољније понуде ће се извршити применом критеријума **„Економски најповољнија понуда“.**

Елементи критеријума за вредновање понуда су:

1.ОРИГИНАЛНОСТ И КВАЛИТЕТ - 80 пондера

2.ЦЕНА -20 пондера

Избор најповољније понуде обавиће се применом критеријума из члана 85. став 1., тачка 1. (економски најповољнија понуда) Закона о јавним набавкама, а који ће се вредновати на следећи начин:

|  |  |  |
| --- | --- | --- |
| р.б. | критеријум | број бодова |
| 1. | Оригиналност и квалитет понуђеног  идејног решења и систем анализе | 80 |
| 2. | Цена | 20 |
| Σ 100 | | |

**АНАЛИЗА И ОЦЕНА ПОНУДЕ**

1. Цена:

Максималан износ овог критеријума износи 20 пондера. Максималан износ добија понуђач који понуди најнижу цену. Остали понуђачи рангирају се по формули

|  |  |
| --- | --- |
| Бодови цена = | 20 x најнижа понуђена цена |
| конкретно понуђена цена |

2. Оригиналност и квалитет понуђеног идејног решења и систем анализе:

Максималан износ овог критеријума износи 80 пондера.

Оцењује се:

- предложени дизајн и архитектура система;

- професионална презентација идејног решења;

- предложена функционалност;

Сваки члан комисије моћи ће да за оригиналност и квалитет понуђеног идејног решења и систем анализе да додели бодове у распону од 0-10. Број освојених пондера зависиће од добијеног збира бодова свих чланова комисије, и то:

|  |  |
| --- | --- |
| Бодови | Пондери |
| 50-40 у потпуности задовољава услове конкурсне документације | 80 |
| 39-25 задовољава услове конкурсне документације | 40 |
| 24-10 делимично задовољава услове конкурсне документација | 10 |

Понуђач који има мање од 10 бодова добиће нула пондера.

**УКУПАН БРОЈ БОДОВА = Збиром пондера из табела I и II добиће се економски најповољнија понуда.**

Комисија ће извршити јавно отварање приспелих понуда. Комисија је самостална у одлучивању. Пре састављања Извештаја, комисија при одлучивању мора узети у обзир и испуњавање услова за учешће у поступку на основу Закона, као и испуњености посебних захтева за сачињавање понуде које је формулисао наручилац у Конкурсној документацији.

**НАПОМЕНА:** Обрачун укупног броја бодова врши се заокруживањем на две децимале. Применом описане методологије, понуђачи се рангирају.

**Уговор о јавној набавци додељује се учеснику на конкурсу који испуњава све захтеве наручиоца из Закона и Конкурсне документације и који је на основу критеријума за оцену рангиран на 1. месту.**

**Начин преузимања конкурсне документације, односно интернет адреса где је конкурсна документација доступна**: Конкурсну документацију заинтересована лица могу преузети лично код наручиоца, у Београду, улица Немањина 22-26, II спрат, канцеларија број 8, крило Б или се иста може преузети са интернет странице наручиоца:www.minrzs.gov.rs, односно са Портала јавних набавки:  [www.ujn.gov.rs](http://www.ujn.gov.rs/) Конкурсна документација се налази у прилогу Позива за достављање понуда.

Адреса и интернет адреса државног органа или организације, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, уловима рада и сл:

Министарство финансија [www.mfin.gov.rs](http://www.mfin.gov.rs)

Министарство пољопривреде и заштите животне средине www.mpzzs.gov.rs

Агенција за заштиту животне средине [www.sepa.gov.rs](http://www.sepa.gov.rs)

Министарство за рад, запошљавање, борачка и социјална питања [www.minrzs.gov.rs](http://www.minrzs.gov.rs)

**Начин подношења понуде и рок за подношење понуде**: Понуда се доставља на адресу Министарства за рад, запошљавање, борачка и социјална питања, Немањина 22-26, 11000 Београд, са назнаком: **,,Понуда за јавну набавку- Израда апликативног софтвера Регистар обавештења о упућивању на привремени рад у иностранство, регистар послодаваца и запослених на привременом раду у иностранству, ЈН бр. 38/2017 - НЕ ОТВАРАТИ”.** **Понуда се сматра благовременом уколико је примљена од стране наручиоца до 17. јула 2017. године до** **11,00 часова**

Отварање понуда обавиће се истог дана **17. јулa 2017. године у 11,30 часова** на адреси: Министарство за рад, запошљавање, борачка и социјална питања, Немањина 22-26, 11 000 Београд, други спрат, канцеларија 8, крило Б.

**Услови под којима представници понуђача могу учествовати у поступку отварања понуда**: Представници понуђача, који намеравају да присуствују отварању понуда, обавезни су да поднесу пуномоћје за учешће у поступку отварања понуда. Заинтересованим лицима која нису понуђачи, Комисија за предметну јавну набавку може дозволити да присуствују отварању понуда, уколико су та лица пре започињања поступка отварања понуда, поднела писани захтев са образложењем и приложила пуномоћје за присуство поступку отварања понуда. У поступку отварања понуда могу активно учествовати само овлашћени представници понуђача.

**Рок за доношење одлуке о додели уговора**: до 25 дана од дана отварања понуда.

**Лице за контакт:**

Снежана Мартиновић

е- mail адреса: snezana.martinovic@minrzs.gov.rs